《琵琶亭》
宋代·周弼

萧萧枫林青，要出间椅槚。
尚思送行舟，系此木叶下。
云开星垂山，水荡月在野。
江空夜枨枨，泪复谁满把。
汀洲泥沙换，葭苇颜色假。
变迁斐然殊，感慨益以寡。
黄烟飞高桅，绛雪当道洒。
余春去不尽，并放湓浦泻。
岂无夜深弹，寂寞少听者。
尚有沙滩人，时时说司马。

作者简介：周弼（一一九四--一二五五），字伯弜，（又作伯弼，正卿），汝阳（今河南汝南）人，祖籍汶阳（今山东汶上）。周文璞之子。与李龏同庚同里。诗书画皆工，尤擅画墨竹。宁宗嘉定间进士（《江湖后集》卷一小传）。曾任江夏令。十七年（1224）即解官（本集卷二《甲申解官归故居有以书相问者》）。以后仍漫游东南各地，是否复官不详。卒于理宗宝佑三年（1255）。